Ethel Rosenberg

Ethel Greenglass Rosenberg (født 28. september 1915 i New York, henrettet 19. juni 1953 i Sing Sing) var en amerikansk kommunist. Hun ble sammen med sin mann Julius Rosenberg anklaget for spionasje for Sovjetunionen, og ble dømt til døden for landsforræderi og henrettet i den elektriske stol. 

Nikita Khrusjtsjov skrev i sine memoarer at ekteparet Rosenberg hadde overlatt atomhemmeligheter til Sovjetunionen. Rosenberg ble født som Ethel Greenglass i en jødisk familie, og hadde planer om å bli skuespiller og sanger, men fikk isteden en sekretærjobb. Etter at hun ble involvert i arbeidskonflikter ble hun medlem av Young Communist League, hvor hun møtte Julius Rosenberg. De hadde to sønner.

Aktoratets hovedvitne, Ethels bror David Greenglass, vitnet mot ekteparet med utgangspunkt i en avtale om påtaleunnlatelse for hans kone, Ruth Greenglass, og fengselsstraff i stedet for dødsstraff for sin egen del.

 Referanser 

Kategori:Personer fra New York City
Kategori:Spioner fra USA under den kalde krigen
Kategori:Spioner for Sovjetunionen
Kategori:Personer tilknyttet NKVD
Kategori:Personer tilknyttet MGB
Kategori:Kommunister
Kategori:Kommunister fra USA
Kategori:Personer fra USA dømt for forbrytelser
Kategori:Personer dømt for spionasje
Kategori:Henrettede amerikanere
Kategori:Personer henrettet i den elektriske stol